<classify> Bethsheba Wambura, Dar es Salaam Mkuu wa Jeshi la Polisi nchini, Inspekta Jenerali IGP Simon Sirro amesema, wameimarisha ulinzi nchi nzima. Akizungumza na Mtanzania Digital leo Juni 21, IGP Sirro amesema suala la kuwako kwa tetesi za shambulio katika eneo la Masaki jijini Dar es Salaam wanalifanyia kazi na amerudia kusisitiza jeshi hilo kuimarisha usalama si tu katika eneo hilo bali nchi nzima. Katikati ya wiki hii ubalozi wa Marekani nchini ulitoa taarifa yakuwapo kwa uvumi wa shambulio katika eneo la Masaki, hususani katika hoteli wanazopendakutembelea watalii na maduka yaliyopo eneo a ufukwe wa Bahari ya Hindi. Timu zetu zinafanyia kazi taarifa hizo, lakini siku zote tupohivyo., kunapokuwa na amani na utulivu siyo kwamba tumekaa au tumelala, kunahizi timu zetu za Intelligence, watu wa operesheni na watu wa upelelezizimesambaa maeneo mbalimbali kuona kitu gani kipo. Ndiyo maana tukiona mtu asiye wa kawaida tunamkamata na kumhoji,kwahiyo sisi tunafanya kazi yetu kama kawaida, kazi hiyo inafanyika maeneo yoteyenye watu wengi na si Dar es Salaam pekee bali ni Tanzania nzima. Ukizungumzia masuala ya ulinzi unazungumzia Tanzania nzima kwahiyo haya tunafanyia kazi nchi nzima na si Dar es Salaam tu, IGP Sirro amewaambiawaandishi mara baada ya kumaliza mkutano na Makamanda wa Polisi wa Mikoa naMaofisa wa Polisi uliokuwa ukizungumzia ukatili kwa wa watoto na wanawakeuliokuwa ukifanyika Masaki, Dar es Saalaam .  <topic>: kitaifa 